בספטמבר 2014 זכה קרואנה בגביע סינקיפילד, באחת מהתחרויות החזקות שנערכו אי פעם, בה השתתפו שישה מעשרת השחקנים המובילים את הדירוג העולמי, כולל מגנוס קרלסן, אלוף העולם המכהן. הוא השיג 8.5 נקודות מתוך עשר אפשריות, עם שבעה ניצחונות ושלוש תוצאות תיקו, ללא הפסד. ביצועיו בתחרות זו מוערכים בכ-3100 ומעלה, ככל הנראה תוצאת הטורניר הטובה בהיסטוריה. בעקבות הישגיו בתחרות זו עלה למקום השני בעולם בדירוג פיד"ה.
בשנת 2016 בתחרות המועמדים הוא סיים במקום השני.
קרואנה זכה בתחרות המועמדים 2018, לאחר שצבר 9 נקודות מתוך 14. בעקבות זכייתו זו העפיל לדו-קרב על אליפות העולם בשחמט 2018, שבו הפסיד לאלוף העולם המכהן, מגנוס קרלסן.
באביב 2018 הוא זכה בתחרות העל גרנקה קלאסיק (מגנוס קרלסן היה שני).
קבלת דרגות בינלאומיות.
2002 - אמן פיד"ה
2006 - אמן בינלאומי
2007 - רב-אמן.
פביאנו קרואנה באולימפיאדת השחמט.
בין השנים 2008–2016 השתתף קרואנה ב-5 אולימפיאדות שחמט:
כותל תהילה לירושלים
כותל תהילה לירושלים הוא תבליט מבזלת של האמן הישראלי משה קסטל. התבליט מוצג במשכן הנשיא בירושלים.
רקע.
בשנת 1963 עם פטירתו של נשיא המדינה, יצחק בן-צבי, החל תהליך להעברת מעונו הרשמי של נשיא המדינה מבית הנשיא יצחק בן-צבי למשכן חדש וייצוגי. האדריכל אבא אלחנני נבחר לתכנן את הבית החדש בשכונת טלביה. בבית שובצו עבודות אמנות רבות של אמנים ישראלים שונים. ובניהם משה קסטל שתבליט שלו הוצב במשכן הכנסת עם חנוכתו בשנת 1966.
קסטל יצר לטרקלין קבלת הפנים במשכן שתי עבודות. "כותל תהילה לירושלים" על הקיר הדרומי ו"מגילת הזהב" על הצפוני.
באותן שנים הושפע קסטל מאוד מהאומנות האשורית ויצר עבודות רבות שקשורות לירושלים עם אלמנטים אשוריים. בחלק מהעבודות נעשה שימוש בבזלת טחונה.
התבליט.
התבליט, בגודל 5X5.5 מטר, עשוי מבזלת טחונה יצוקה בתוך תבניות צבועות בגוון שנוטה לכחול. הוא מזכיר את הכותל המערבי ומורכב מ"אבנים" מונומנטליות שונות אחת מחברתה.
על אבני "הכותל" מופיעות אותיות אשוריות ושתים עשרה דמויות נושאות תבואה, כמניין שבטי ישראל, המסמלות את העלייה לרגל.
"כותל תהילה לירושלים" מהווה את אחד מסמליו של בית הנשיא והוא משמש כרקע לתמונת הממשלה המסורתית ביום השבעתה החל מהממשלה התשע עשרה.
ג'ון סקוויב
ג'ון לואיס סקוויב (באנגלית: June Louise Squibb; 6 בנובמבר 1929) היא שחקנית אמריקאית-יהודייה. מועמדת פרס אוסקר לשחקנית המשנה הטובה ביותר לשנת 2013 על הופעתה בסרט "נברסקה".
ביוגרפיה.
סקוויב נולדה בוואנדליה, אילינוי שבארצות הברית, למשפחה נוצרית. בתם היחידה של ג'וי, פסנתרנית ושחקנית חובבת, ולואיס סקוויב, שהיה בעסקי הביטוח ושירת בחיל הים האמריקאי במלחמת העולם השנייה. בשנות ה-50 היא התגיירה.
קריירה.
תיאטרון.
סקוויב החלה את דרכה בתחום התיאטרון כשחקנית בתיאטרון מוזיקלי בסנט לואיס ולמדה ב-"Cleveland Play House" בקליבלנד, אוהיו, ולמדה בבית הספר לאמנויות הבמה HB Studio. שם בין היתר שיחקה בהפקות מקומיות של "מרסיי", "אנטיגונה", "The Play's the Thing, Goodbye, My Fancy", "The Heiress", "Detective Story", "Ladies in Retirement" ו-"Bloomer Girl". בשנת 1958 גילמה את דולסי במחזמר "החבר" באוף ברודוויי. בשנת 1959 היא כיכבה בחידוש למחזה "Lend an Ear" לצד אליזבת אלן. עשתה את הופעת הבכורה שלה בברודוויי בהפקה מקורית של "גיספי" לצדה של אתל מרמן, בעת גילום התפקיד של החשפנית אלקטרה בשנת 1960. בשנת 1968 הופיעה במחזמר "זמן האושר" של ג'ון קנדר ופרד אב, והוא היה מועמד לפרס טוני למחזמר הטוב ביותר.
בין התקופות הללו, בנוסף לקריירת התיאטרון הפורה שלה, סקוויב עשתה עבודות דוגמנות לרומנים רומנטיים והופיעה בפרסומות.
בשנת 1995 היא הופיעה במחזה "Sacrilege" בברודוויי בכיכובה של אלן בורסטין. סקוויב שיחק תפקידים רבים בסיורים לאומיים, בתיאטרון האזורי ובאוף ברודוויי. בשנת 2012 היא שיחקה את סטלה גורדון ב-"Dividing the Estate" במרכז התיאטרון של דאלאס עליה קיבלה ביקורות חיוביות. בשנת 2015 היא הוכנסה להיכל התהילה של קליבלנד.
קולנוע.
התפרסמה לראשונה בתחילת שנות ה-90 בסרטים "אליס" של וודי אלן בתפקיד אליס, "ניחוח אישה" בתפקיד גברת האנסקר וב"עידן התמימות" של מרטין סקורסזה. בהמשך שנות ה-90 שיחקה בקומדיה "בפנים ובחוץ" של פרנק אוז ובדרמה "לפגוש את ג'ו בלאק".
בשנת 2002 שיחקה בדרמה של אלכסנדר פיין, "אודות שמידט", בתפקיד הלן, אשתו של הפנסיונר וורן שמידט (ג'ק ניקולסון). ב-2008 השתתפה בלמעלה מ-20 פרקים באופרת הסבון הפופולרית "צעירים חסרי מנוח".
בשנת 2013 שיחקה סקוויב בדרמה העצמאית "נברסקה" בתפקיד קייט גרנט, עליו הועמדה סקוויב בת ה-84 לפרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר.
שיחקה בסדרה "ילדות טובות" בהפקת נטפליקס בתפקיד מריון, סבתא של אחת הדמויות בסדרה.
חיים אישיים.
סקוויב נישאה לאדוארד סוסטק, אך הם התגרשו. לימים התחתנה עם צ'ארלס קאקאצקיס (1959–1999), מורה למשחק. יש להם בן, הארי, קולנוען. בשנות ה-50 היא התגיירה וסקוויב מחשיבה עצמה כיהודייה.
משחקי השף
משחקי השף היא תוכנית מציאות ישראלית שעוסקת בבישול, המשודרת החל מ-19 בינואר 2014 במסגרת שידורי הזכיינית רשת. שתי העונות הראשונות שודרו בערוץ 2, והעונה השלישית ואילך משודרות בערוץ 13. הפורמט של התוכנית פותח ב"רשת" בשיתוף תאגיד המדיה הבינלאומי ITV. פורמט התוכנית נמכר לרשת RTL.
שידורה של העונה הראשונה החל ב-19 בינואר 2014, ופרק הגמר שודר ב-8 באפריל 2014, והרייטינג היה 32.9%. הזוכה בעונה זו הייתה מאיה קליין. שידורה של העונה השנייה החל ב-28 בפברואר 2016, ופרק הגמר שודר ב-23 במאי 2016, והרייטינג היה 30.8%. הזוכה בעונה זו היה המתמודד אור גינסברג. העונה השלישית עלתה ברשת 13 ב-15 במאי 2018, ובה השף יוסי שטרית החליף את השף מאיר אדוני, שעבר לתוכנית בייק אוף ישראל של קשת 12. פרק הגמר של העונה שודר ב-4 בספטמבר 2018, והרייטינג היה 13.9%. בעונה זו זכה המתמודד אורן אסידו. ב-7 באוקטובר החלה עונת הקונדיטוריה של “משחקי השף”, בשם "משחקי השף: קונדיטור", אליה הצטרף לצוות השופטים הקונדיטור ארז קומרובסקי. תוכנית הגמר התקיימה ב-27 בנובמבר והזוכה בעונה זו היה המתמודד גל בוכניק. העונה הרביעית עלתה לשידור ב-30 באוקטובר 2019 והסתיימה ב-25 בפברואר 2020. הזוכה בעונה זו הייתה אבישג לוי. העונה החמישית עלתה לשידור ב-17 באפריל 2021 והסתיימה ב-9 באוקטובר 2021. הזוכה בעונה זו היה אביתר מלכה.
מבנה התוכנית.
בתוכנית משתתפים חובבי בישול אך בעיקר מורכבת מטבחים המגיעים ממטבחים מקצועיים, שמתחרים על התואר "השף המוכשר בישראל". את התוכנית מנחה מירי בוהדנה.
בתוכנית יש ארבעה שלבים: האודישן העיוור, מחנה האימונים, קרבות המטבח ופרקי הגמר.
העונה הראשונה (2014).
את עונה זו הנחתה מירי בוהדנה ובה השתתפו השפים מאיר אדוני, אסף גרניט ומושיק רוט בתור שופטים. התוכנית שודרה בערוץ 2 בשידורי רשת, מה-19 בינואר 2014 עד ל-8 באפריל 2014. בעונה זכתה מאיה קליין מהנבחרת של השף מאיר אדוני.
טבלת המשימות הקבוצתיות.
בטבלה מתוארות מספר הצלחות שהקבוצות קיבלו
סיכום עונה.
מקרא
העונה השנייה (2016).
את עונה זו הנחתה מירי בוהדנה ובה השתתפו השפים מאיר אדוני, אסף גרניט ומושיק רוט בתור שופטים. התוכנית שודרה בערוץ 2 בשידורי רשת, מה-28 בפברואר 2016 עד ל-23 במאי 2016. בעונה הזו נערך לראשונה בתוכנית שלב גלגל ההצלה שבו המנצח חזר למשחק. בגמר זכה המתמודד אור גינסברג מהנבחרת של השף מאיר אדוני.
טבלת המשימות הקבוצתיות.
בטבלה מתוארות מספר הצלחות שהקבוצות קיבלו
טבלת הדחות.
מקרא
הערות
העונה השלישית (2018).
בעונה השלישית משתתף השף יוסי שטרית כשופט במקומו של מאיר אדוני (שעבר לשמש שופט בתוכנית בייק אוף ישראל של קשת 12) יחד עם השפים אסף גרניט ומושיק רוט. העונה השלישית (כמו כן גם התוכנית) שודרה בערוץ 13 של רשת, החל מ-15 במאי 2018. את העונה הנחתה מירי בוהדנה. בעונה זו בשלב קרבות המטבח, בכל קרב הקבוצה המנצחת חסינה מהדחה ושתי הקבוצות הנותרות מתחרות בשתי משימות אישיות שבסוף כל אחת - מודח מתמודד. החל מקרב המטבח השלישי הנבחרת המנצחת מקבלת חסינות רק למשימת הדחה אחת.
בעונה זו זכה אורן אסידו מהנבחרת השחורה של השף אסף גרניט.
טבלת המשימות הקבוצתיות.
בטבלה מתוארות מספר הצלחות שהקבוצות קיבלו
טבלת הדחות.
מקרא
הערות
עונת הקונדיטוריה (2018).
ב-7 באוקטובר 2018 עלתה העונה הראשונה של . עונה זו כוללת את שופטי התוכנית (שטרית, גרניט ורוט), אליהם מצטרף גם השף ארז קומרובסקי. עונת הקונדיטוריה שודרה בערוץ 13 של רשת, החל מ-7 באוקטובר 2018. את העונה הנחתה מירי בוהדנה.
טבלת המשימות הקבוצתיות.
בטבלה מתוארות מספר הצלחות שהקבוצות קיבלו
סיכום עונה.
מקרא
הערות
העונה הרביעית (2020,2019).
העונה הרביעית עלתה לשידור ברשת 13 ב-30 באוקטובר 2019. השופטים הם גרניט, רוט, קומורובסקי ושטרית והמנחה מירי בוהדנה. בעונה זאת שלוש נבחרות בניגוד לעונת הקונדיטוריה אף על פי שישנם ארבעה שופטים, ולכן לשופט ארז ניתנה האפשרות ל-2 סכיני זהב. סכין זהב נותן לשופט ארז להציל מתמודד מהדחה, בעונה זו זכתה המתמודדת אבישג לוי מהנבחרת של אסף גרניט.
טבלת המשימות הקבוצתיות.
בטבלה מתוארות מספר הצלחות שהקבוצות קיבלו
טבלת הדחות.
מקרא
הערות
העונה החמישית (2021).